Produktionen af forædlede kødprodukter som pølser og marinerede produkter hos Tican Fresh Meat A/S stoppes i Ansager fra nytår. Det betyder, at 49 arbejdspladser må nedlægges, mens produktionen rykkes til Polen og Tyskland. Der er dog mulighed for, at lidt pakning af fødevare rykkes til koncernens produktion i Thisted, der går fri for fyringer. Det sker efter at Tican sidste år måtte reducere antallet af medarbejdere, men det var ikke nok. - Nu kan vi konstatere, at vi ikke nåede vores målsætning. Vi må tage konsekvensen af det, og vi bliver nødt til at tænke på økonomien, så derfor skal vi finde et billigere sted at producere, fortæller administrerende direktør i Ove Thejls. Vil hjælpe de afsatte De 49 personer, der nu kan se deres stillinger forsvinde, kan muligvis komme til Thisted. - De vil blive tilbudt ansættelse andre steder i Danmark i Brørup og Thisted i den udstrækning det er muligt. Vi vil gøre det, vi kan, så de kan blive tilbudt jobs andre steder, siger Ole Thejls. Han er træt af situationen. - Det er en møgdag, og jeg synes, det er trist og træls, at vi bliver nødt til at træffe den her beslutning, men det er vores pligt som ledelse.

Referat:
49 arbejdspladser nedlægges på Tican Fresh Meats fabrik i Ansager.